
Tisztelt Lakosság!

A Magyarország 2026. évi központi költségvetéséről szóló 2025. évi LXIX. törvény (továbbiakban: költségvetési törvény) 3. melléklet 2.3.1. pontja helyi önkormányzatok támogatásai fejezet alapján, szociális célú tűzifavásárláshoz kapcsolódó támogatásra igényt nyújthatnak be.
Önkormányzatunk az igényt benyújtotta, és a szociális célú tűzifavásárláshoz támogatást nyert. (1) Úrhida település Önkormányzat Képviselő-testülete mindösszesen a mindenkori pályázati támogatás keretében beszerzett tüzelőanyag mennyiség erejéig szociális célú tűzifa támogatást nyújthat, tűzifa formájában, természetben annak a Úrhida község közigazgatási területén lévő lakás tulajdonosának, bérlőjének vagy albérlőjének a kérelmére, lakásának téli fűtésével kapcsolatos kiadásai viseléséhez, akinek a lakása fával, is fűthető, és
a)
a kérelmező háztartásában az egy főre jutó havi jövedelem nem haladja meg a 160 000.-Ft-ot,
b)
egyedül élő esetén a 190 000.-Ft-ot.
(2) A támogatás megállapítása során előnyt élvez:
a)
az, aki a Szoctv. szerint aktív korúak ellátására, időskorúak járadékára, vagy tekintet nélkül annak természetbeni vagy pénzbeli formában történő nyújtására, települési támogatásra (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülő) jogosult,
b)
a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevel,
c)
a rendszeres gyermekvédelmi kedvezményben részesülő család,
d)
az egyszülős háztartás,
e)
az a család, amelyikben rokkantsági ellátásban részesülő él,
f)
a 65 év feletti, egyedül élő nyugdíjas, akinek a nyugdíja nem éri el a 150 000.-Ft-ot,
g)
a három vagy több gyermeket nevelő család.
(3) Az azonos lakóingatlanban élő személyek közül csak egy kérelmező részére állapítható meg a támogatás függetlenül a lakásban élő személyek és háztartások számától. Amennyiben egy ingatlanból több kérelem érkezik, az elbírálás a kérelem beérkezésének sorrendjében történik.
(4) Az önkormányzat a szociális célú tűzifában részesülőtől ellenszolgáltatást nem kér.
Amennyiben a család fűtésrendszere tűzifával történik, úgy a mellékelt nyomtatványt kitölteni, és a szükséges mellékletekkel együtt (A jogosultság megállapításához a kérelmező és családjában élő közeli hozzátartozók a kérelem benyújtását megelőző havi nettó jövedelméről szóló igazolásokat)
szíveskedjen a Hivatalba visszaküldeni.
A kérelem nyomtatvány a honlapról letölthető, illetve a Hivatalban elérhető.
Beadási határidő: 2026. december 31.
Úrhida, 2026. november 5.

